**\*\*\*\*** กรุณาประชาสัมพันธ์โดยทันที **\*\*\*\***

วันที่ 2 กันยายน 2564

**งาน VICTAM Asia (วิคแทม เอเชีย) ประกาศกำหนดการจัดงานใหม่พร้อมกับงาน Health & Nutrition Asia (เฮลท์ แอนด์ นิวทริชัน เอเชีย) ในวันที่ 7-9 กันยายน 2565**

สืบเนื่องมาจากการระบาดของโรคโควิด-19 อย่างต่อเนื่องทั่วโลก ทางทีมผู้บริหารของ VICTAM Corporation และ VIV worldwide (วิฟ เวิลด์ไวด์) ตัดสินใจประกาศเลื่อนกำหนดการจัดงาน VICTAM Asia และงาน Health & Nutrition Asia ที่จะมีการจัดขึ้นใน กรุงเทพฯ ไปยังไตรมาสที่สามของปี 2565

การเพิ่มขึ้นของจำนวนผู้ป่วยโควิด-19 ในช่วงเวลาไม่นานมานี้ ส่งผลให้รัฐบาลไทยมีการประกาศยกระดับและใช้มาตรการใหม่ที่เข้มงวดเพื่อควบคุมการแพร่กระจายของโรค ประกอบกับความล่าช้าของโครงการฉีดวัคซีนในหลายประเทศในเอเชีย ทำให้ทาง VICTAM และ VIV ไม่เห็นถึงโอกาสในการจัดงานขนาดใหญ่ในระยะเวลาอันสั้นนี้ เมื่อพิจารณาจากข้อจำกัดการเดินทางทั้งขาเข้าและขาออกสำหรับภูมิภาคเอเชียแล้ว ทางผู้จัดงานเชื่อว่าไม่สามารถรับประกันคุณภาพของงานได้ตามมาตรฐานที่วางได้ ดังนั้นการเลื่อนการจัดงานไปยังไตรมาสที่สามของปี 2565 จะเป็นประโยชน์ต่อภาคอุตสาหกรรมสูงสุด

ด้วยเหตุนี้ งาน VICTAM Asia ร่วมกับงาน Health & Nutrition Asia จึงขอประกาศ**เลื่อนกำหนดการจัดงานไปเป็นวันที่ 7-9 กันยายน 2565** ณ สถานที่จัดงานแห่งใหม่ ศูนย์แสดงสินค้าและการประชุม อิมแพ็ค เมืองทองธานี ฮอลล์ 9-10 กรุงเทพฯ ประเทศไทยโดยมีวัตถุประสงค์คงเดิมคือ การมุ่งเน้นความสำคัญของธุรกิจอาหารสัตว์และสุขภาพสัตว์

กำหนดการจัดงานใหม่ในเดือนกันยายน 2565 นี้ จะทำให้ผู้มีส่วนเกี่ยวข้องทุกท่านมีเวลาในการให้ความสนใจกับประเด็นสำคัญอื่น ๆ ในระหว่างนี้ โดยพันธกิจหลักของเราคือ การนำเสนอเวทีเจรจาธุรกิจที่จะเพิ่มมูลค่าให้กับอุตสาหกรรม โดยคำนึงถึงผลประโยชน์สูงสุดสำหรับทุกฝ่ายที่เกี่ยวข้อง

นอกจากนั้นทาง Victam Corporation และ VIV worldwide ยังมีอีกหนึ่งความร่วมมือสำหรับการจัดงานในยุโรป ในปี 2565 โดยมีกำหนดการจัดงาน VICTAM International (วิคแทม อินเตอร์เนชันแนล) และ VIV Europe (วิฟ ยุโรป) จัดพร้อมกัน ณ ศูนย์นิทรรศการและการประชุม Jaarbeurs เมืองอูเทรคต์ ประเทศเนเธอร์แลนด์ ระหว่างวันที่ 31 พฤษภาคม ถึง 2 มิถุนายน 2565 จากอัตราการฉีดวัคซีนในทวีปยุโรปที่อยู่ในระดับสูง เรามั่นใจได้ว่างานจะดำเนินไปได้อย่างสำเร็จตามแผนที่วางไว้

สำหรับข้อมูลเพิ่มเติม กรุณาเยี่ยมชมเว็บไซต์ [www.victamasia.com](http://www.victamasia.com) และ [www.vivhealthandnutrition.nl](http://www.vivhealthandnutrition.nl)

**Sebas van den Ende** **Heiko M. Stutzinger**

ผู้จัดการทั่วไป ผู้อำนวยการ VIV worldwide และกรรมการผู้จัดการ

VICTAM Corporation วีเอ็นยู เอเชีย แปซิฟิค และ วีเอ็นยู ยุโรป

\*\*\*\* สิ้นสุดข่าวประชาสัมพันธ์ \*\*\*\*

**ติดต่อ ฝ่ายประชาสัมพันธ์และสื่อสารการตลาด**

* คุณ เอเลน่า เจเรเมีย อีเมล elena.geremia@vnuexhibitions.com

(ผู้จัดการอาวุโส ฝ่ายสื่อสารการตลาด VIV worldwide)

* คุณแสงทิพ เตชะปฏิภาณดี อีเมล saengtip@vnuasiapacific.com

(ผู้ช่วยผู้จัดการ ฝ่ายสื่อสารการตลาด วีเอ็นยู เอเชีย แปซิฟิค)

* คุณ Frederiken van Hilten อีเมล fvanhilten@victam.com

(ผู้จัดการฝ่ายการตลาดและการสื่อสาร VICTAM)

**เกี่ยวกับ วีเอ็นยู กรุ๊ป**

VNU Group เป็นบริษัทจัดงานแสดงสินค้าและงานประชุมสัมมนาที่มีการดำเนินการอยู่ทั่วโลก มีสำนักงานอยู่ที่เมืองอูเทร็กซ (วีเอ็นยู ยุโรป) นครเซี่ยงไฮ้ (วีเอ็นยู เอเชีย) และกรุงเทพฯ (วีเอ็นยู เอเชีย แปซิฟิค) ซึ่ง VNU Group เป็นส่วนหนึ่งของบริษัท Royal Dutch Jaarbeurs และดำเนินธุรกิจการจัดงานแสดงสินค้าระหว่างประเทศ และนอกประเทศเนเธอร์แลนด์ โดยแต่ละสำนักงานของวีเอ็นยูฯ จะดำเนินกิจกรรมด้านการจัดงานแสดงสินค้าและการประชุมด้วยความเป็นมืออาชีพในแต่ละตลาดและอุตสาหกรรมเฉพาะด้านต่าง ๆ โดยมีงานแสดงสินค้าทางด้านอาหารและปศุสัตว์เป็นธุรกิจหลักของทั้งสามสำนักงานแต่ละภูมิภาค นอกจากนี้ VNU Group ยังมีกิจกรรมหลักด้านอื่น ๆ อาทิ เทคโนโลยี ไลฟ์สไตล์ การก่อสร้าง วิทยาศาสตร์ชีวภาพ และเทคโนโลยีชีวภาพ